ты̀ єсѝ рекі́й:не пріидо́хъ призва́ти пра́вєдныя, но грѣ̂шныя въ покая́ніе:ты̀ єсѝ, ѻвча̀ взыска́вый заблу́ждшее:ты̀ єсѝ, поги́бшую дра́хму прилѣ́жнѡ взыска́вый, и ѡбрѣты́й:ты̀ єсѝ рекі́й, я́кѡ гряду́щаго ко мнѣ̀ не изжену̀ во́нъ:ты̀ єсѝ, и́же блудни́цы честнѣ́и твоѝ но́зѣ слеза́ми ѡмочи́вшія не возгнуша́выйся:ты̀ єсѝ рекі́й:єли́жды а́ще паде́ши, воста́ни, и сп҃се́шися:ты̀ єсѝ рекі́й, я́кѡ ра́дость быва́етъ на нб҃сѝ ѡ єди́номъ грѣ́шницѣ ка́ющемся